கோவை- பெங்களூர் இடையேயான உதய் எக்ஸ்பிரஸ் ரயில் கடந்த 2016ஆம் ஆண்டு அறிவிக்கப்பட்டது. ஆனால் இத்திட்டம் தொடர்ந்து இழுபறியில் நீடித்து வருகிறது. இதனிடையே கடந்த ஆண்டு ஏப்ரல் மாதத்தில் உதய் எக்ஸ்பிரஸ், இயக்கும் பொருட்டு முதற்கட்டமாக இரட்டை அடுக்குமாடி பெட்டிகள் சோதனை ஓட்டத்திற்கு கொண்டு வரப்பட்டது. இந்த சோதனை வெற்றியடைந்ததை தொடர்ந்து கோவை பெங்களூர் இடையே இயக்கப்படும் உதய் எக்ஸ்பிரஸ் ரயிலுக்கு இரட்டை அடுக்குமாடி கொண்ட பெட்டிகள் பொருத்த ஏற்பாடுகள் செய்யப்பட்டது. இதற்காக பிரத்தியேகமாக பெட்டிகள் கபூர்தாலவில் தயாரிக்கப்பட்டு வந்தது. ஆனால் அங்கு காலதாமதம் நிலவயதால் சென்னை ஐ.சி.எப்.பில் தற்போது பெட்டிகள் தயாரிக்கும் பணிகள் நடந்து வருகிறது.